
Jemen / Päivitys Taizin turvallisuustilanteeseen kesällä 2026
Yemen / Update on the security situation in Taiz governorate in summer 2026

Kysymykset
Mitä muutoksia Taizin maakunnan turvallisuustilanteessa on tapahtunut toukokuun 2026 jälkeen?
Questions
What kind of changes have happened in the security situation of Taiz governorate after May 2026?

[bookmark: _Hlk129259295]Mitä muutoksia Taizin maakunnan turvallisuustilanteessa on tapahtunut toukokuun 2026 jälkeen?
Huthien ja Jemenin kansainvälisesti tunnustettua hallitusta tukevien joukkojen väliset taistelut ovat kiihtyneet elokuussa 2026 eri puolilla Jemeniä.[footnoteRef:1] Taisteluista ja ilmaiskuista on raportoitu elokuussa useilla Jemenin sisäisten rintamalinjojen alueilla[footnoteRef:2], ml. Taizin, Maribin, Dhalin, Hudeidan ja Shabwan maakunnissa.[footnoteRef:3] Iskuja on raportoitu kohdistuneen myös siviileihin ja siviilialueille.[footnoteRef:4] Elokuussa puhjenneet taistelut ovat herättäneet pelkoja laajamittaisemman konfliktin paluusta Jemeniin.[footnoteRef:5]  [1:  Ali, Sherwan Hindreen / ACLED 19.8.2026; The New Arab 16.8.2026; Nagi, Ahmed / IGC 18.8.2026.]  [2:  Ali, Sherwan Hindreen / ACLED 19.8.2026; Nagi, Ahmed / IGC 18.8.2026; The New Arab 16.8.2026.]  [3:  Ali, Sherwan Hindreen / ACLED 19.8.2026; Nagi, Ahmed / IGC 18.8.2026.]  [4:  The New Arab 16.8.2026; Nagi, Ahmed / IGC 18.8.2026; OCHA 25.8.2026, s. 2 - 3.]  [5:  Ali, Sherwan Hindreen / ACLED 19.8.2026; Nagi, Ahmed / IGC 18.8.2026; The New Arab 16.8.2026.] 

Konfliktitietokanta ACLEDin Lähi-itä-tutkija Sherwan Hindreen Alin 19.8.2026 julkaistun analyysin mukaan Jemenin sisäisillä rintamalinjoilla pääasiassa Hudeidan, Maribin ja Taizin maakunnissa oli 6.8.2026 lähtien käyty lähes päivittäisiä raskaita taisteluja. Jännitteet huthien ja Saudi-Arabian välillä alkoivat kärjistyä alun perin heinäkuussa 2026 sen jälkeen, kun Saudi-Arabia teki 13.7.2026 iskuja huthien hallitsemalle Sanaan kansainväliselle lentokentälle estääkseen iranilaiskoneen laskeutumisen. Huthit aloittivat vastaiskut välittömästi, ja tekivät 13.–14.7.2026 yhteensä 16 iskua useisiin Saudi-Arabian kohteisiin, ml. useisiin maassa sijaitseviin öljylaitoksiin ja öljytankkereihin Punaisella merellä. Saudi-Arabia vastasi huthien hyökkäyksiin uusilla iskuilla, merkittävimpinä 24.7.2026 tehdyt useat iskut huthien sotilaskohteisiin ml. asevarastoihin ja tietoliikenneinfrastruktuuriin Hudeidan satamassa ja Kamaranin saarella.[footnoteRef:6] [6:  Ali, Sherwan Hindreen / ACLED 19.8.2026.] 

Huthit voimistivat elokuussa hyökkäyksiään tekemällä useita laajamittaisia iskuja Saudi-Arabian tukemia Jemenin kansainvälisesti tunnustetun hallituksen joukkoja vastaan Jemenin sisällä. Huthit tekivät esimerkiksi 6.8.2026 useita ohjus- ja lennokki-iskuja Jemenin kansainvälisesti tunnustetun hallituksen tukikohtiin Hadramautin ja Maribin maakunnissa. Iskuissa sai surmansa ainakin 38 Jemenin kansainvälisesti tunnustetun hallituksen sotilasta ja yksi saudiarabialainen sotilas. 9.8.2026 huthit tekivät useita ohjus- ja lennokki-iskuja ja kelluvilla räjähteillä (WBIED) toteutettuja iskuja Taizin maakunnassa Jemenin kansainvälisesti tunnustetun hallituksen hallinnassa olleeseen Mokan satamaan. Ainakin 11 henkilöä ml. kolme siviiliä sai surmansa Mokan satamaan kohdistuneissa iskuissa, ja ne aiheuttivat myös merkittävää vahinkoa satamalle ja muulle siviili- ja sotilasinfrastruktuurille.[footnoteRef:7]  [7:  Ali, Sherwan Hindreen / ACLED 19.8.2026.] 

YK:n humanitaaristen asioiden koordinointitoimisto OCHAn 25.8.2026 julkaistun tilanneraportin mukaan useilla Taizin kaupungin ympäristössä sijaitsevilla rintamilla oli raportoitu taisteluista 9.8.2026 lähtien, ml. kaupungin itä-, kaakkois- ja länsipuolilla. OCHAn mukaan taistelut alkoivat kiihtyä Jemenin länsirannikolla Taizin ja Hudeidan maakunnissa 9.8.2026 lähtien. Taistelut vaikuttivat Taizin maakunnassa sijaitseviin Mokan ja Haysin kaupunkeihin ja niiden ympäristöihin. OCHA raportoi taistelujen aiheuttaneen useita siviiliuhreja ja väestön pakkosiirtymistä sekä kriittisen infrastruktuurin toiminnan häiriöitä. Taistelut olivat johtaneet myös Mokan sataman toiminnan väliaikaiseen keskeyttämiseen. OCHAn mukaan paikalliset lähteet olivat raportoineet uhreista myös Bab el-Mandebin salmella matkalla olleisiin kauppalaivoihin kohdistuneissa iskuissa, mutta uhrien lukumäärää ei oltu vielä varmistettu.[footnoteRef:8] [8:  OCHA 25.8.2026, s. 2 - 3.] 

OCHAn 4.9.2026 julkaistun tilanneraportin mukaan taistelut alkoivat edelleen kiihtyä Taizin maakunnan rintamalinjoilla torstaiaamuyöstä 3.9.2026 lähtien. Taizin maakunnan keskiosissa sijaitsevien Maqbanan ja Jabal Habashin piirikuntien alueilla oli raportoitu kiivaista taisteluista ja voimakkaasta tykistötulituksesta.[footnoteRef:9] Huthien raportoitiin ottaneen 11.9.2026 mennessä koko Jemenin länsirannikon hallintaansa[footnoteRef:10], ml. Taizin maakunnassa sijaitsevat Mokan[footnoteRef:11], Haysin[footnoteRef:12] ja Dhubabin[footnoteRef:13] kaupungit sekä Perimin[footnoteRef:14] ja Zuqarin[footnoteRef:15] saaret. [9:  OCHA 4.9.2026, s. 1. ]  [10:  Reuters 11.9.2026; The National 11.9.2026; Al Jazeera 11.9.2026a.]  [11:  Reuters 10.9.2026; The Guardian 10.9.2026.]  [12:  The Guardian 10.9.2026.]  [13:  Reuters 11.9.2026, The National 11.9.2026.]  [14:  Reuters 11.9.2026, The National 11.9.2026.]  [15:  Al Jazeera 10.9.2026b.] 

[bookmark: _Hlk240035595]ACLEDin Lähi-itä-tutkija Sherwan Hindreen Ali arvioi 19.8.2026 täysimittaisen sodan riskin Jemenissä kasvavan, mikäli molemmat osapuolet jatkaisivat eskalaatiota tulevien viikkojen ja kuukausien aikana. Alin mukaan huthit ovat tavoitelleet iskuilla vaikutusvaltansa kasvua ja myönnytyksien saamista Saudi-Arabialta, kuten huthien hallitsemiin alueisiin Jemenissä kohdistuvan saarron purkua.[footnoteRef:16]  [16:  Ali, Sherwan Hindreen / ACLED 19.8.2026.] 

International Crisis Groupin Jemen-analyytikko Ahmed Nagin 18.8.2026 julkaistun analyysin mukaan pitkän kantaman aseet, kuten ohjukset ja droonit, ovat nousseet Jemenissä vuosien 2014–2022 sotaan verrattuna aiempaa keskeisempään rooliin.[footnoteRef:17]  [17:  Nagi, Ahmed / IGC 18.8.2026.] 

Alueiden hallinta 
Huthien raportoitiin saaneen hallintaansa Taizin maakunnassa Punaisen meren rannalla sijaitsevan Mokan kaupungin 10.9.2026.[footnoteRef:18] Uutistoimisto Reuters raportoi tuolloin huthien olleen etenemässä Mokasta kohti maakunnan eteläosia ja strategisesti merkittävää Dhubabin kaupunkia. Reutersin mukaan Taizin maakunnan eteläosissa sijaitsevan Dhubabin kaupungin hallinta mahdollistaisi hutheille myös Bab el-Mandebin salmen laivaliikenteen kontrolloinnin.[footnoteRef:19]  [18:  Reuters 10.9.2026; The Guardian 10.9.2026. ]  [19:  Reuters 10.9.2026.] 

Brittimedia The Guardianin 10.9.2026 julkaistun artikkelin mukaan huthit olivat ottaneet hallintaansa Mokan lisäksi myös Taizin maakunnassa sijaitsevan Haysin kaupungin sekä merkittävän Khalid ibn al-Walidin sotilastukikohdan.[footnoteRef:20] Qatarilaismedia Al-Jazeera raportoi 10.9.2026 huthien ottaneen lisäksi hallintaansa Punaisen meren eteläosissa sijaitsevan strategisesti merkittävän Zuqarin saaren.[footnoteRef:21] Emiraattimedia The Nationalin mukaan Jemenin hallituksen joukot olivat käyttäneet saarta aiemmin meriliikenteen seurantaan, huthien liikkeiden tarkkailuun ja aseiden salakuljetuksen estämiseen Punaisella merellä.[footnoteRef:22]  [20:  The Guardian 10.9.2026.]  [21:  Al Jazeera 10.9.2026b.]  [22:  The National 11.9.2026.] 

The Guardian kertoo, että erään hutheihin yhteydessä olevan lähteen mukaan huthit olivat valloittaneet 10.9.2026 mennessä Jemenin länsirannikolla jo yli 6 000 neliökilometrin suuruisen alueen. Jemenin kansainvälisesti tunnustettua hallitusta tukevien joukkojen komentaja kenraalimajuri Tareq Saleh oli The Guardianin mukaan sanonut järjestäneensä joukkojensa strategisen vetäytymisen Mokan kaupungin eteläpuolelle.[footnoteRef:23] Verkkomedia The New Arabin 10.9.2026 julkaistun artikkelin mukaan Jemenin länsirannikolla käynnissä olleisiin taisteluihin olivat Jemenin kansainvälisesti tunnustetun hallituksen puolella osallistuneet Tareq Salehin johtamat National Resistance Forces -joukot ja Giants Brigades ja National Shield Forces -joukot yhdessä Taizin sotilaspiirin joukkojen kanssa.[footnoteRef:24] [23:  The Guardian 10.9.2026.]  [24:  The New Arab 10.9.2026.] 

Huthien raportoitiin 11.9.2026 ottaneen koko Jemenin länsirannikon hallintaansa[footnoteRef:25], ml. Dhubabin kaupungin ja strategisesti merkittävän Bab el-Mandebin salmella sijaitsevan Perimin saaren.[footnoteRef:26] Perimin saari jakaa Bab el-Mandebin kahteen kanavaan, ja antaa sen hallitsijalle mahdollisuuden seurata Punaiselle merelle saapuvia ja sieltä lähteviä aluksia.[footnoteRef:27] [25:  Reuters 11.9.2026; The National 11.9.2026; Al Jazeera 11.9.2026a.]  [26:  Reuters 11.9.2026, The National 11.9.2026.]  [27:  The National 11.9.2026.] 

Reutersin mukaan Jemenin kansainvälisesti tunnustetun hallituksen joukot olivat 11.9.2026 ilmoittaneet suunnittelevansa vastahyökkäystä, jolla ne pyrkisivät valtaamaan takaisin huthien Punaisen meren rannalla valtaamat alueet. Ne olivat aikeissa tehdä iskuja mm. Mokan ja Taizin kaupunkien väliselle tielle, jonka huthit olivat vallanneet torstaina 10.9.2026. Reutersin mukaan Jemenin armeijan tiedottaja Majed al-Nazili oli varoittanut siviilejä käyttämästä tietä ja siirtymään pois hutheille kuuluvan sotilaskaluston läheisyydestä.[footnoteRef:28]  [28:  Reuters 11.9.2026.] 

Reuters kertoo 11.9.2026, että yhdysvaltalaismedia Axioksen mukaan presidentti Trump oli hylännyt Saudi-Arabian pyynnöt Yhdysvaltojen iskuista hutheja vastaan Jemenissä. Jemeniläisten, iranilaisten ja alueellisten lähteiden mukaan huthit olivat käynnistäneet Jemenin länsirannikon sotaoperaation Iranin vallankumouskaartin suorassa opastuksessa. Saudi-Arabian raportoitiin tehneen Jemeniin useita iskuja.[footnoteRef:29] [29:  Reuters 11.9.2026.] 

The New Arabin 12.9.2026 julkaistun artikkelin mukaan Jemenin kansainvälisesti tunnustetun hallituksen joukot olivat pommittaneet useita Mokan kaupungin alueita ja tehneet huthijoukkoja vastaan iskuja myös Mokan ja Dhubabin välisellä tiellä.[footnoteRef:30] Al Jazeeran 13.9.2026 julkaistun artikkelin mukaan huthit olivat syyttäneet Saudi-Arabiaa yli 100 ilmaiskun tekemisestä Jemeniin edellisen 48 tunnin aikana.[footnoteRef:31] [30:  The New Arab 12.9.2026.]  [31:  Al Jazeera 13.9.2026.] 

Al Jazeeran 10.9.2026 julkaistun artikkelin mukaan Mokan kaupungin hallintaa antaa hutheille mahdollisuuden estää Saudi-Arabian Jemenin kansainväliselle hallitukselle meriteitse lähettämät sotilaalliset vahvistukset. Huthit pystyvät myös Mokan kaupunkia hallitsemalla katkaisemaan kolme Jemenin kansainvälisesti tunnustetulle hallitukselle tärkeää huoltoreittiä, jotka ovat mahdollistaneet kuljetukset Jemenin eteläosiin ja Baydan ja Dhalin maakuntien keskialueille sijoitetuille joukoille.[footnoteRef:32] [32:  Al Jazeera 10.9.2026a.] 

Al Jazeeran 11.9.2026 julkaistun artikkelin mukaan Jemenin kansainvälisesti tunnustetun hallituksen joukot ovat jakaantuneet, mikä hankaloittaa huthien vastaisen vastaiskun luomista ja jäljelle jääneiden alueiden puolustamista. Al Jazeeran mukaan myös Dhalin maakuntaan sijoitettujen National Guard -joukkojen oli raportoitu alkaneen vetäytyä asemistaan.[footnoteRef:33] Jemenin kansainvälisesti tunnustettua hallitusta johtavan presidenttineuvoston jäsen ja Maribin maakunnan johtaja Sultan Arada oli Al Jazeeran mukaan sanonut sunnuntaina 13.9.2026, että Jemenin länsirannikolta vetäytyneet joukot olivat parhaillaan uudelleenjärjestäytymässä Maribissa ja aikeissa palata taistelukentille.[footnoteRef:34] [33:  Al Jazeera 11.9.2026b.]  [34:  Al Jazeera 13.9.2026.] 

Yhdysvaltalaisen maailman konflikteja seuraavan Critical Threats -projektin viestipalvelu X:ssä 14.9.2026 tekemän julkaisun mukaan Jemenin kansainvälisesti tunnustetun hallituksen joukot olivat kyenneet edellisenä päivänä estämään huthien etenemisen useilla rintamilla Jemenin lounaisosissa. Critical Threats -projektin julkaiseman kartan mukaan huthit olivat pyrkineet etenemään Waziyan ja Shamayatanin piirikuntien alueille Taizin maakunnissa ja Lahjin maakunnassa sijaitseville alueille Taizin maakunnan eteläosista.[footnoteRef:35] [35:  Critical Threats 14.9.2026.] 

The New Arabin 15.9.2026 julkaistun artikkelin mukaan Taizin maakunnassa oli julistettu yleinen hätätila ja yleinen mobilisaatio taistelujen kiihdyttyä ja pelkojen kasvettua koko maakunnan kattavasta huthien saarrosta. Taisteluista oli raportoitu edellinen 24 tunnin aikana sekä Taizin itä-, länsi- ja eteläpuolilla. The New Arabin mukaan huthit pyrkivät saartamaan Taizin maakunnan ottamalla haltuunsa eteläisen Taizin maakunnasta Adeniin ja muihin Jemenin hallituksen hallitsemiin maakuntiin johtavan tien. Artikkelin mukaan Jemenin hallituksen joukot olivat kyenneet estämään huthien tunkeutumisyritykset Jabal Habashin ja Bani Omarin alueilla ja suorittaneet ilmaiskuja hutheja vastaan al-Siteenin tiellä ja al-Kadahan ja al-Akhloomin ympäristössä.[footnoteRef:36] [36:  The New Arab 15.9.2026.] 

Turvallisuusvälikohtaukset ja uhriluvut 1.4.–31.8.2026
Jemen yleisesti
ACLED-konfliktitietokannan[footnoteRef:37] mukaan Jemenissä tapahtui 1.4.–31.8.2026 yhteensä 1 495 turvallisuusvälikohtausta[footnoteRef:38], jotka koostuivat taisteluista (646), räjähde- ja ilmaiskuista (584) sekä väkivallasta siviilejä vastaan (265). ACLEDin datan mukaan turvallisuusvälikohtauksia raportoitiin 1.4.–31.8.2026 välisenä aikana eniten Taizin (261) ja Dhalin (219) maakunnissa.[footnoteRef:39] Turvallisuusvälikohtauksia raportoitiin muissa maakunnissa seuraavasti: Marib (164), Lahj (126), Hudeida (117), Shabwa (98), Abyan (70), al-Jawf (65), Bayda (59), Ibb (55), Amanat al-Asimah (44), Saada (40), Amran (33), Aden (29), Sanaa (27), Hadramaut (26), Hajja (18), Dhamar (15), Rayma (4), Mahra (1), al-Mahwit (1) ja Sokotra (1). Intian valtameren pohjoisosissa raportoitiin lisäksi 22 turvallisuusvälikohtausta.[footnoteRef:40]  [37:  ACLED (Armed Conflict Location & Event Data Project) -konfliktitietokanta tuottaa tietoa turvallisuusvälikohtauksista eli eri maissa raportoiduista väkivaltaisista tapahtumista. ACLED-tietokannassa eritellään välikohtaukset muun muassa niiden tyypin, ajankohdan, osapuolten, sijainnin ja surmansa saaneiden määrän mukaan. Tietokanta perustuu avoimiin lähteisiin, ja aineistoa kerätään pääasiassa paikallisista, kansallisista ja kansainvälisistä uutisista. Tietokanta on julkinen mutta maksullinen ja edellyttää kirjautumista (ACLED [päiväämätön]).]  [38:  Maahanmuuttovirastossa on sovittu eri konfliktimaiden turvallisuusvälikohtausten ja siviiliuhrien tarkasteluun yhtenäinen käytäntö, jossa tarkastellaan ACLED-tietokannasta taisteluja (battles), räjähde- ja muita etäiskuja (explosions/remote violence) sekä siviiliväestöön kohdistunutta väkivaltaa (violence against civilians) koskevaa tietoa. Välikohtauslukuihin ei sisällytetä mielenosoituksia (demonstrations), mellakoita (riots) eikä strategista kehitystä (strategic development).]  [39:  ACLED 8.9.2026.]  [40:  ACLED 8.9.2026.] 

Turvallisuusvälikohtauksia raportoitiin eri kuukausina Jemenissä seuraavasti: huhtikuu (227), toukokuu (182), kesäkuu (194), heinäkuu (275) ja elokuu (617) (Taulukko 1).[footnoteRef:41] [41:  ACLED 8.9.2026.] 



Taulukko 1: Turvallisuusvälikohtaukset Jemenissä aikavälillä 1.4.–31.8.2026. Lähde: ACLED 8.9.2026.
ACLED raportoi 1.4.–31.8.2026 välisenä aikana Jemenissä yhteensä 1194 kuolonuhria. Kuolonuhreista lähes puolet (558) oli syntynyt elokuun aikana. ACLEDin civilian targeting -kategorian[footnoteRef:42] perusteella tarkastelujakson aikana raportoiduista turvallisuusvälikohtauksista noin 26 prosenttia (392 tapausta) kohdistui pääasiallisesti tai ainoastaan siviileihin.[footnoteRef:43]  [42:  ACLED-konfliktitietokannan ”civilian targeting” -kategorian avulla voidaan suodattaa turvallisuusvälikohtauksia, joissa siviilit ovat olleet tapahtuman pääasiallinen tai ainoa kohde.  Kategoria voi sisältää tapahtumia kaikista eri tapahtumatyypeistä. Maahanmuuttoviraston konfliktimaiden turvallisuusvälikohtausten ja siviiliuhrien tarkasteluun käyttämän yhtenäisen käytännön mukaisesti ”civilian targeting” -kategorian tarkastelu on rajattu taisteluja (battles), räjähde- ja muita etäiskuja (explosions/remote violence) sekä siviiliväestöön kohdistunutta väkivaltaa (violence against civilians) koskevaan tietoon. ACLED ei huomioi ”civilian targeting” -kategorian tapahtumissa välikohtauksia, joissa siviilit ovat kärsineet haittoja oheisvahinkona (ACLED [päiväämätön]). ]  [43:  ACLED 8.9.2026.] 

Taizin maakunta
ACLEDin datan mukaan Taizin maakunnan alueella raportoitiin 1.4.–31.8.2026 yhteensä 261 turvallisuusvälikohtausta, jotka koostuivat taisteluista (76), räjähde- ja ilmaiskuista (143) sekä väkivallasta siviilejä vastaan (42).[footnoteRef:44] [44:  ACLED 8.9.2026, [suodatus Taizin maakunta].] 

Turvallisuusvälikohtauksia tapahtui eri kuukausina seuraavasti: huhtikuu (33), toukokuu (15), kesäkuu (17), heinäkuu (24) ja elokuu (172) (Taulukko 2). Turvallisuusvälikohtausten lukumäärä oli yli seitsemänkertainen elokuussa heinäkuuhun verrattuna.[footnoteRef:45] [45:  ACLED 8.9.2026, [suodatus Taizin maakunta].] 

	Kk/vuosi
	Taistelut-kategoria
	Räjähde- ja ilmaiskut -kategoria
	Väkivalta siviilejä vastaan -kategoria
	Turvallisuus-välikohtaukset yhteensä

	4/2026
	13
	10
	10
	33

	5/2026
	4
	6
	5
	15

	6/2026
	3
	7
	7
	17

	7/2026
	5
	7
	12
	24

	8/2026
	51
	113
	8
	172


Taulukko 2: Turvallisuusvälikohtaukset kategorioittain Taizin maakunnassa 1.4.–31.8.2026. Lähde: ACLED 8.9.2026.
ACLEDin datan mukaan Jemenin huthiarmeija oli osapuolena (actor1 tai actor2) noin 84 prosentissa (219 tapausta) Taizin maakunnassa tarkastelujakson aikana raportoiduista turvallisuusvälikohtauksista. Jemenin huthihallintoon liitännäiset poliisivoimat olivat osapuolena (actor1 tai actor2) 4 turvallisuusvälikohtauksessa tarkastelujakson aikana.[footnoteRef:46] [46:  ACLED 8.9.2026, [suodatus Taizin maakunta].] 

Jemenin huthiarmeija oli tarkastelujakson aikana merkitty päätoimijaksi (actor 1) yhteensä 169 turvallisuusvälikohtauksessa. ACLEDin datan mukaan niistä noin 48 prosenttia (81 tapausta) oli Jemenin kansainvälisesti tunnustetun hallituksen ja sitä tukevien aseellisten ryhmien kanssa käytyjä taisteluja tai niihin kohdistuneita räjähde- ja ilmaiskuja. Noin 25 prosenttia (42 tapausta) oli pääasiallisesti tai ainoastaan siviileihin kohdistuneita hyökkäyksiä, räjähde- ja ilmaiskuja tai sieppauksia/pakotettuja katoamisia. Noin 26 prosentissa (44 tapausta) tapahtumille ei oltu merkitty selkeää toista osapuolta. ACLEDin tapahtumakuvausten perusteella useat näistä tapauksista olivat Taizin kaupungin asuinalueille tai eri kylien ympäristöihin ja koteihin ja maatiloihin kohdistuneita räjähde- tai ilmaiskuja. Mukana oli myös useita huthien Taizin maakunnassa sijaitsevaan Mokan satamaan tekemiä iskuja.[footnoteRef:47] [47:  ACLED 8.9.2026, [suodatus Taizin maakunta].] 

Jemenin kansainvälisesti tunnustettu hallitus ja sitä tukevat aseelliset ryhmät[footnoteRef:48] olivat osapuolena (actor1 tai actor2) noin 58 prosentissa (152 tapausta) Taizin maakunnassa tarkastelujakson aikana raportoiduista turvallisuusvälikohtauksista. Jemenin kansainvälisesti tunnustettuun hallitukseen liitännäiset poliisivoimat olivat osapuolena (actor1 tai actor2) 3 turvallisuusvälikohtauksessa tarkastelujakson aikana.[footnoteRef:49] [48:  ACLED-taulukosta tähän on laskettu mukaan seuraavat ryhmät: Military Forces of Yemen (2026-) Presidential Leadership Council (PLC), Presidential Guard, 35th Armored Brigade, 170th Air Defence Brigade, 22th Armored Brigade, Hazm Brigades, Coast Guard, 4th Brigade, Saiqa Brigade, National Resistance (Guards of the Republic) ja West Coast Joint Forces.]  [49:  ACLED 8.9.2026, [suodatus Taizin maakunta].] 

Jemenin kansainvälisesti tunnustettu hallitus ja sitä tukevat aseelliset ryhmät oli tarkastelujakson aikana merkitty päätoimijaksi (actor 1) yhteensä 69 turvallisuusvälikohtauksessa. ACLEDin datan mukaan niistä noin 68 prosenttia (47 tapausta) oli huthiarmeijaan kohdistuneita räjähde- tai ilmaiskuja tai huthiarmeijan kanssa käytyjä taisteluja. Noin 25 prosenttia (17 tapausta) oli pääasiassa tai ainoastaan siviileihin kohdistunutta väkivaltaa tai räjähde- ja ilmaiskuja. Noin 6 prosentissa (4 tapausta) tapahtumille ei oltu merkitty selkeää toista osapuolta. ACLEDin tapahtumakuvausten perusteella kyseiset tapaukset olivat ”saudi-arabialaisten palkkasotilaiden” elokuun puolivälissä eri Taizin maakunnassa sijaitsevien kylien alueille ja Taizin kaupungissa sijaitsevalle kalatorille tekemiä räjähde- ja ilmaiskuja.[footnoteRef:50] [50:  ACLED 8.9.2026, [suodatus Taizin maakunta].] 

ACLEDin datan mukaan Saudi-Arabian johtama Jemenin kansainvälistä hallitusta tukeva koalitio[footnoteRef:51] teki tarkastelujakson aikana Taizin maakuntaan kaksi pääasiallisesti tai ainoastaan siviileihin kohdistunutta räjähde- ja ilmaiskua. Molemmat iskuista tehtiin elokuun puolivälissä.[footnoteRef:52] [51:  Saudi-Arabian johtama kansainvälinen koalitio on merkitty ACLEDiin sen johtaman sotilasoperaation mukaisesti nimellä ”Operation Restoring Hope”.]  [52:  ACLED 8.9.2026, [suodatus Taizin maakunta].] 

ACLED raportoi 1.4.–31.8.2026 välisenä aikana Taizin maakunnassa yhteensä 229 kuolonuhria. Suurin osa kuolonuhreista (183) raportoitiin elokuun aikana. ACLEDin civilian targeting -kategorian perusteella tarkastelujakson aikana Taizin maakunnassa raportoiduista turvallisuusvälikohtauksista noin 28 prosenttia (74 tapausta) kohdistui pääasiallisesti tai ainoastaan siviileihin.[footnoteRef:53]  [53:  ACLED 8.9.2026.] 

The New Arabin 12.9.2026 julkaistun artikkelin mukaan huthien syyskuussa aloittamassa Jemenin länsirannikon alueiden valtaukseen johtaneessa hyökkäyksissä oli saanut surmansa yli 500 ihmistä. Arvio perustuu sekä huthien tietoihin että Jemenin kansainvälisesti tunnustettuun hallitukseen yhteydessä oleviin lähteisiin.[footnoteRef:54] [54:  The New Arab 12.9.2026.] 

Humanitaarinen tilanne ja sisäisesti siirtymään joutuneet
YK:n siirtolaisuusjärjestö IOM raportoi 14.9.2026 jo lähes 94 000 ihmisen joutuneen pakenemaan kodeistaan Jemenissä käynnissä olleen konfliktin vuoksi. IOM:n mukaan konflikti oli aiheuttanut siviilien pakkosiirtymää eniten Taizin ja Lahjin maakunnissa.[footnoteRef:55] 12.9.2026 IOM raportoi ainakin 76 000 ihmisen joutuneen pakenemaan kodeistaan, jolloin luku kattoi noin 50 000 Taizin maakunnassa paennutta, noin 17 000 Lahjin maakunnassa paennutta ja noin 8 100 Hudeidan maakunnassa konfliktia paennutta henkilöä.[footnoteRef:56] IOM:n 14.9.2026 julkaistun uutisen mukaan lähes 19 000 ihmistä oli paennut kodeistaan pelkästään Taizin maakunnassa sijaitsevassa Jabal Habashin piirikunnassa ja lähes 10 000 maakunnassa sijaitsevassa Maaferin piirikunnassa. IOM:n mukaan konfliktin aiheuttamasta väestön pakkosiirtymästä oli raportoitu myös muissa Taizin piirikunnissa sekä Adenin, Hudeidan ja Abyanin maakunnissa.[footnoteRef:57]  [55:  IOM 14.9.2026.]  [56:  IOM 12.9.2026.]  [57:  IOM 14.9.2026.] 

IOM:n 12.9.2026 julkaistun uutisen mukaan siviileitä oli Taizin maakunnassa paennut ainakin Jabal Habashin, Maaferin, Maqbanan, Mawzan ja al-Waziyan piirikuntien alueilta.[footnoteRef:58] IOM:n 11.9.2026 julkaistun uutisen mukaan kokonaisia kyliä oli raportoitu tyhjentyneen Maqbanan, Jabal Habashin ja Maaferin piirikuntien alueilla Taizin maakunnassa taistelujen siirryttyä lähemmäs asutusalueita. Suurten ihmisjoukkojen oli raportoitu paenneen Taizin maakunnassa sijaitsevasta Mokan kaupungista.[footnoteRef:59] Myös verkkomedia The New Arabin 10.9.2026 julkaistun artikkelin mukaan huthien suorittama Mokan kaupungin valtaus oli johtanut asukkaiden laajamittaiseen pakoon kohti Adenia.[footnoteRef:60] IOM:n 7.9.2026 julkaistun uutisen mukaan taistelut olivat aiheuttaneet toissijaista siirtymistä myös Taizin maakunnassa sijaitsevan Haysin kaupungin leireillä asuvien perheiden keskuudessa.[footnoteRef:61]  [58:  IOM 12.9.2026.]  [59:  IOM 11.9.2026.]  [60:  The New Arab 10.9.2026.]  [61:  IOM 7.9.2026. ] 

Al Jazeera raportoi 15.9.2026 yli 3 400 jemeniläisen paenneen maan länsirannikolla käynnissä olleita taisteluja meriteitse Punaisen meren toisella puolella sijaitsevaan Djiboutiin. Tulijat olivat saapuneet eri kokoisilla veneillä ja lautoilla edellisen 48 tunnin aikana.[footnoteRef:62] [62:  Al Jazeera 15.9.2026.] 

IOM:n 7.9.2026 julkaistun uutisen mukaan Taizin maakunnan eteläosissa ja Jemenin länsirannikolla maansisäisesti siirtymään joutuneita henkilöitä vastaanottaneisiin yhteisöihin ja kaupunkikeskuksiin kohdistui suuria paineita yhä uusien taisteluja paenneiden perheiden ollessa saapumassa alueille. IOM paineita kohdistui tuolloin ainakin Mokan ja Haysin kaupunkien ja Mawzan, Maaferin ja Jabal Habashin piirikuntien alueille.[footnoteRef:63] IOM:n 11.9.2026 julkaistun uutisen mukaan maansisäisesti siirtymään joutuneita henkilöitä oli raportoitu saapuneen myös Lahjin ja Adenin maakuntiin, minkä lisäksi ihmisten oli raportoitu paenneen myös kohti Ibbin maakuntaa. IOM raportoi Taizin ja Mokan kaupunkien välisen tie olleen suljettu.[footnoteRef:64] [63:  IOM 7.9.2026. ]  [64:  IOM 11.9.2026.] 

YK:n humanitaaristen asioiden koordinointitoimisto OCHAn 4.9.2026 julkaistun tilanneraportin mukaan suurin osa pakenemaan joutuneista perheistä oli siirtynyt alueelta toiselle Maqbanan ja Jabal Habashin piirikuntien sisällä. Useita satoja perheitä oli kuitenkin siirtynyt myös Maaferin, Shamayataynin, Mawzan ja Dhubabin piirikuntien alueille. Taizin maakunnassa sijaitsevat maansisäisesti siirtymään joutuneiden asuttamat al-Hajabin, al-Rajehin ja Hajjat Gaben leirit olivat tyhjentyneet kokonaan asukkaista, mikä oli johtanut laajamittaiseen toissijaiseen siirtymään. Myös al-Kwaihan ja Qahbanin kylistä ja al-Asmalan ja al-Abdalan alueilta oli paennut merkittäviä määriä ihmisiä. OCHAn mukaan jatkuva tykistötulitus rajoitti syyskuun alussa Maqbanan ja Jabal Habashin piirikunnissa asuvien perheiden mahdollisuuksia siirtyä turvallisemmille alueille, minkä vuoksi osa kotitalouksista oli jäänyt loukkuun rintamalinjojen läheisyyteen.[footnoteRef:65] [65:  OCHA 4.9.2026, s. 1 - 2. ] 

OCHAn 4.9.2026 julkaistun raportin mukaan sisäisesti siirtymään joutuneet perheet kärsivät äärimmäisen vaikeista olosuhteista jouduttuaan pakenemaan äkillisesti ja ilman mahdollisuutta ottaa mukaan välttämättömiä tavaroita. Monet kärsivät akuutista ruoan, veden, suojamateriaalien ja perustarvikkeiden puutteesta. Monet vastaanottavat alueet ja yhteisöt joutuivat kohtaamaan yhä suurempia paineita toimittuaan jo aiemmin kapasiteettinsa ylärajoilla. Monilla näistä paikoista ei ollut tilaa vastaanottaa uusia tulokkaita.[footnoteRef:66] [66:  OCHA 4.9.2026, s. 2 - 3.] 

IOM:n 7.9.2026 julkaistun uutisen mukaan monet Jemenin länsirannikon taisteluja paenneet ihmiset eivät olleet kyenneet ottaneet mitään mukaansa. Monet paenneista olivat joutuneet jättämään kotinsa ja siirtymään sisäisesti jo useita kertoja aiemmin. Raporttien mukaan osa rintamalinjojen läheisyydessä asuvista perheistä ei ollut kyennyt pakenemaan kodeistaan käynnissä olleiden taistelujen ja yhteysteiden turvattomuuden vuoksi.[footnoteRef:67] [67:  IOM 7.9.2026. ] 

OCHAn 4.9.2025 julkaistun raportin mukaan humanitaarisen avun toimitusyhteys erityisesti Maqbanan ja Jabal Habashin piirikuntien alueille Taizin maakunnassa oli rajoittunut jatkuvien taistelujen vuoksi. Hätäapuvarastot olivat myös vähäiset viimeaikaisista tulvista ja Jemenin länsirannikon avustustoimista johtuen. OCHAn mukaan viestintäverkkojen häiriöt viivästyttivät tiedonkeruuta ja tietojen ja sisäisesti siirtymään joutuneiden lukumäärän varmistamista.[footnoteRef:68] [68:  OCHA 4.9.2026, s. 3.] 

IOM:n 7.9.2026 julkaistun uutisen mukaan siviilejä oli raportoitu kuolleen ja loukkaantuneen Taizin ja Hudeidan maakunnissa käynnissä olleissa taisteluissa.[footnoteRef:69] OCHAn 25.8.2026 julkaistun tilanneraportin mukaan yhteensä 9 siviilin oli raportoitu kuolleen ja 54 loukkaantuneen Taizin ja Maribin maakunnissa ja Jemenin länsirannikolla kiihtyneiden taistelujen seurauksena. Uhreista 7 oli saanut surmansa ja 25 loukkaantunut Taizin maakunnan länsirannikolla sijaitsevassa Mokan piirikunnassa. Lisäuhreista oli OCHAn mukaan raportoitu Bab al-Mandebin salmella kauppalaivoihin kohdistuneiden hyökkäysten yhteydessä, mutta uhrien lukumäärää ei oltu vielä vahvistettu. Hyökkäykset olivat vaurioittaneet myös kriittistä infrastruktuuria ja vaikeuttaneet peruspalvelujen saatavuutta.[footnoteRef:70] [69:  IOM 7.9.2026. ]  [70:  OCHA 25.8.2026, s. 1.] 

OCHAn 25.8.2026 julkaistun tilanneraportin mukaan tiedot suorista humanitaarisista vaikutuksista konfliktialueiden läheisyydessä asuvien yhteisöjen keskuudessa olivat edelleen rajallisia, mutta jatkuvat taistelut herättivät huolta alueiden turvallisuudesta ja niiden arveltiin saattavan heikentää siviilien mahdollisuuksia saada palveluja ja hankkia toimeentuloa.[footnoteRef:71] [71:  OCHA 25.8.2026, s. 2.] 

Tietoja vastauksesta
Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.
Information on the response
This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

Turvallisuusvälikohtaukset kuukausittain Jemenissä	

